
Διόρθωση σφάλματος στο Π.Δ. 532/31.12.91 «Οργανισμός Γενι¬ 
κής Γραμματείας Εθνικής Στατιστικής Υπηρεσίας της Ελλά¬ 


δος» αρμοδιότητας Υποργείου Εθν. Οικονομίας.10 

Διόρθωση σφάλματος στο Π.Δ. 199Α/1991 αρμοδιότητας Υπορ¬ 
γείου Εμπορικής Ναυτιλίας .11 


Διόρθωση σφάλματος στο Π.Δ. 23/1992 αρμοδιότητας Υπουρ¬ 
γείου Υγείας Πρόνοιας και Κοινωνικών Ασφαλίσεων .... 12 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 57 (1) 

Τροποποίηση και συμπλήρωση των Π.Δ/των 320/1908 (ΦΕΚ 149 
Α'), 64/1990 (ΦΕΚ 30 Α’), 410/1990 (ΦΕΚ 161 Ά),.92/1991 
(ΦΕΚ 43 Α'), περί οργανικών διατάξεων του Υπουργείου Προεδρίας 
της Κυβέρνησης. . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 24 παρ. 5 του Ν. 1558/85.(ΦΕΚ 137 Α') «Κυβέρ¬ 
νηση και Κυβερνητικά όργανα». 

β) Του άρθρου 17 παρ. 1 του Ν. 1320/83 (ΦΕΚ 6 Α') «Πρόσληψη 
στο δημόσιο τομέα και άλλες διατάξεις». 

γ) Την ΔΟΑ/Φ.01/14482/23.4.91 (ΦΕΚ 248/Β/25.4.91) από¬ 
φαση του Υπουργού Προεδρίας της Κυβέρνησης. 

2. Την αριθ. Υ. 1660/1007556/116/0006/23.1.92 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στον Υφυπουργό Οικονομικών 
(ΦΕΚ 31/Β/92». 

3. Την αριθ. 604/10.10.91 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Προεδρίας της Κυβέρνησης 
και του Υφυπουργού Οικονομικών, αποφασίζουμε: 

Άρθρο 1 

1. Η Διεύθυνση Οργανωτικής Ανάπτυξης, που είναι αρμόδια για τον 
εκσυγχρονισμό της οργανωτικής δομής και λειτουργίας, τη διάρθωση 
των θέσεων, τη διοικητική αποκέντρωση και τον προγραμματισμό του 
ανθρώπινου δυναμικού των δημοσίων υπηρεσιών, νομικών προσώπων 
δημοσίου δικαίου και φορέων του ευρύτερου δημόσιου τομέα σε κεντρικό 
και περιφερειακό επίπεδο και προβλέπεται από τις διατάξεις του άρθρου 
4 του Π.Δ. 320/88 που συμπληρώθηκε με τη διάταξη της παρ. 1 του 
άρθρου 3 του Π.Δ. 410/1990, αναδιαρθώνεται και συγκροτείται από 
τα παρακάτω τρία (3) τμήματα: 

α) Τμήμα Οργάνωσης Κεντρικής Διοίκησης, 
β) Τμήμα Οργάνωσης Περιφερειακής Διοίκησης, 
γ) Τμήμα Προγραμματισμού Ανθρώπινου Δυναμικού και Αξιολόγη¬ 
σης θέσεων. 

2. Οι αρμοδιότητες των Τμημάτων της Διεύθυνσης Οργανωτικής 
Ανάπτυξης είναι: 

α) Τμήμα Οργάνωσης Κεντρικής Διοίκησης. 

- Η μελέτη κα εισήγηση μέτρων για την ορθολογική και εκσυγχρονι¬ 
σμένη οργάνωση και λειτουργία των κεντρικών υπηρεσιών των υπουρ¬ 
γείων, αυτοτελών δημοσίων υπηρεσιών, νομικών προσώπων δημοσίου 
δικαίου και νομικών προσώπων ιδιωτικού δικαίου του ευρύτερου δημό¬ 
σιου τομέα, καθώς και για την εσωτερική διάρθωση και σύνθεση των 
υπηρεσιακών μονάδων, την έδρα και τις αρμοδιότητές τους. 

- Η μελέτη και εισήγηση για την ανακατανομή αρμοδιοτήτων μεταξύ 

υπουργείων και λοιπών φορέων κρατικής δραστηριότητας σε κεντρικό 
και περιφερειακό επίπεδο. 

- Η μελέτη και εισήγηση μέτρων αναδιοργάνωσης και αποτελεσματι¬ 
κότερης λειτουργίας των νομικών προσώπων δημοσίου ή ιδιωτικού δι¬ 
καίου του δημοσίου τομέα, καθώς και της προσφορότερης κατά περί¬ 
πτωση νομικής μορφής τους. 

- Ο χειρισμός θεμάτων σχετικά με τον περιοσμό των συναρμοδιοτή- 
των φορέων ή οργάνων της Διοίκησης κατά την έκδοση των διοικητι¬ 
κών πράξεων. 

- Η σύσταση ή ανασυγκρότηση και ο καθορισμός των αρμοδιοτήτων 
των συλλογικών οργάνων του δημόσιου τομέα. 

- Η μελέτη και εισήγηση οριοθέτησης του δημόσιου τομέα και εξαίρε¬ 
σης κρατικών φορέων από το δημόσιο τομέα ή την εφαρμογή νόμιμων 
περιορισμών, καθώς και την επαναφορά τους στο δημόσιο τομέα. 

β) Τμήμα Οργάνωσης Περιφερειακής Διοίκησης. 

- Η μελέτη και εισήγηση για την ορθολογική και εκσυγχρονισμένη 
οργάνωση, την εσωτερική διάρθρωση και τις αρμοδιότητες των νομαρ¬ 
χιακών και διανομαρχιακού επιπέδου περιφερειακών υπηρεσιών, κα¬ 
θώς και για τον καθορισμέ της έδρας και της τοπικής αρμοδιότητάς 
τους. 

- Η μελέτη και εισήγηση για τη βελτίωση και προαγωγή του θεσμού 
της διοικητικής αποκέντρωσης, καθώς και για κάθε άλλο θέμα συναφές 
με την οργάνωση του Κράτους κατά το αποκεντρωτικό σύστημα. 

- Η μελέτη και εισήγηση για τη μεταβίβαση αρμοδιοτήτων στους νο¬ 
μάρχες ή τις περιφερειακές αρχές διανομαρχιακού επιπέδου. 

Η μελέτη και εισήγηση για την κατανομή αρμοδιοτήτων μεταξύ κρα¬ 
τικής διοίκησης και τοπικής αυτοδιοίκησης. 

γ) Τμήμα Προγραμματισμού Ανθρώπινου Δυναμικού και Αξιολόγησης 

θέσεων. 

- Η εκτίμηση των αναγκών των δημοσίων υπηρεσιών, των Ν.Π.Δ.Δ. 
και των νομικών προσώπων ιδιωτικού δικαίου του ευρύτερου δημόσιου 
τομέα σε ανθρώπινο δυναμικό, η μέριμνα για τη συγκέντρωση και την 
επεξεργασία ποσοτικών και λοιπών στοιχείων για το σκοπό αυτό και ει¬ 
σήγηση για την αποδοτικότερη χρησιμοποίηση του ανθρώπινου δυναμι¬ 
κού. 

- Η πρόβλεψη της ποσοτικής εξέλιξης του προσωπικού. 

- Η μέριμνα για την τήρηση αρχείων της αριθμητικής σύνθεσης και 
εξέλιξης του ανθρώπινου δυναμικού. 

- Η περιγραφή καθηκόντων των θέσεων και ο προσδιορισμός και δια- 
βάθμιση των προσόντων, που απαιτούνται για τις θέσεις αυτές. 

- Η μέριμνα για την αξιοποίηση στο δημόσιο τομέα των ειδικοτήτων 
που παράγει το εκπαιδευτικό σύστημα και η εισήγηση για τη δημιουρ¬ 
γία νέων ή τη βελτίωση ήδη παραγόμενων ειδικοτήτων. 

- Η σύσταση ή αναδιάρθρωση κλάδων και θέσεων προσωπικού κάθε 
κατηγορίας, ειδικότητας ή νομικής σχέσης στο δημόσιο τομέα και ο κα¬ 
θορισμός των τυπικών προσόντων διορισμού ή πρόσληψης. 

- Η εισήγηση για την ορθολογική κατανομή ή ανακατανομή των ορ¬ 
γανικών θέσεων προσωπικού στις κεντρικές και περιφερειακές υπηρε- 
σίες. 

Άρθρο 2 

Το Τμήμα Πληροφόρησης της Διεύθυνσης Σχέσεων Κράτους - Πο¬ 
λίτη που προβλέπεται από τις διατάξεις του άρθρου 8 του Π.Δ. 320/ 
1988 καταργείται και οι αρμοδιότητές του μεταφέρονται στο Τμήμα 
Ανοικτής Διοίκησης της ίδιας Διεύθυνσης, το οποίο μετονομάζεται σε 
Τμήμα Πληροφόρησης και Ανοικτής Διοίκησης. 

Άρθρο 3 

1. Η Διεύθυνση Απλούστευσης Διαδικασιών και Παραγωγικότητας 
που προβλέπεται από τις διατάξεις του άρθρου 3 του Π.Δ/τος 64/ 
1990 αναδιαρθώνεται και συγκροτείται από τα παρακάτω δύο (2) Τμή¬ 
ματα: 


α) Τμήμα Μεθόδων Εργασίας και Διαδικασιών 
β) Τμήμα Συνθηκών Εργασίας και Παραγωγικότητας 

Οι αρμοδιότητες των Τμημάτων της Διεύθυνσης Απλούστευσης Δια¬ 
δικασιών και Παραγωγικότητας είναι: 

α) Τμήμα Μεθόδων Εργασίας και Διαδικασιών 

- Η ανάλυση και απλούστευση των διοικητικών διαδικασιών, καθώς 
και η μελέτη και εισήγηση μέτρων με στόχο την εξασφάλιση γενικά ευε¬ 
λιξίας στη δημόσια διοίκηση. 

- Η μέριμνα για την εφαρμογή σύγχρονων επιστημονικών μεθόδων 
με σκοπό την αποτελεσματικότερη δράση της διοίκησης. 

- Η μελέτη και ανάπτυξη συστημάτων διεύθυνσης - διοίκησης για 
την αύξηση της παραγωγικότητας της υπηρεσίας και της αποδοτικότη- 
τας του προσωπικού μέσω των λειτουργικών δραστηριοτήτων του σχε- 
διασμού/προγραμματισμού, της οργάνωσης, της στελέχωσης, της 
διεύθυνσης, του συντονισμού και του ελέγχου (Μάνατζμεντ). 

- Η μελέτη και εισήγηση καθιέρωσης συστημάτων κινήτρων για την 
αύξηση της αποδοτικότητας του προσωπικού. · 

- Η μελέτη και υπόδειξη συστημάτων βράβευσης προτάσεων, που 
υποβάλλονται από δημοσίους υπαλλήλους και αναφέρονται στη βελτί¬ 
ωση των διαδικασιών και την αύξηση της αποδοτικότητας των δημο¬ 
σίων υπηρεσιών, καθώς και η αξιολόγηση και η μέριμνα γενικά για την 
αξιοποίηση των βραβευμένων προτάσεων. 

β) Τμήμα Συνθηκών Εργασίας και Παραγωγικότητας. 

- Ο γενικός προγραμματισμός χωροταξικής κατανομής και στέγα¬ 
σης των υπηρεσιών των φορέων του δημόσιο τομέα και η αντιμετώπιση 
των αναγκών στέγασης και εξοπλισμού των υπηρεσιών σε συνάρτηση με 
την αποστολή τους, την εξυπηρέτηση του πολίτη κα τις γενικές κατευ¬ 
θύνσεις της πολιτικής για το περιβάλλον. 

- Η εσωτερική διαρρύθμιση των υπηρεσιών σε σχέση με το εκτελού- 
μενο έργο, τη ροή της εργασίας και την εξυπηρέτηση του πολίτη. 

- Η μέριμνα γενικά των συντελεστών που καθορίζουν την αποδοτικό- 
τητα του προσωπικού και η εισήγηση για τη διαμόρφωη συνθηκών και 
την καθιέρωση διαδικασιών που επιδρούν ευνοϊκά στην ποιότητα και 
ποσότητα του προϊόντος της εργασίας. 

- Η μέριμνα για την εφαρμογή σύγχρονων τεχνικών στη διοίκηση με 
σκοπό την αύξηση της παραγωγικότητας των υπηρεσιών. 

- Η μελέτη και εισήγηση για τον καθορισμό του χρόνου εργασίας των 
δημοσίων υπηρεσιών, Ν.Π.Δ.Δ. και Ο.Τ.Α. (π.χ. θερινό - χειμερινό 
ωράριο εργασίας, σύστημα πενθήμερης ή μη εβδομάδας εργασίας, αρ¬ 
γίες - ημιαργίες κ.λπ.). 

- Η μέριμνα της επιγραφικής των δημοσίων κτιρίων. 

- Η υγιεινή του περιβάλλοντος των χώρων εργασίας και οι λοιπές 
συνθήκες εργασίας. 

2. Η αρμοδιότητα της «μελέτης και εισήγησης για την αυτοματοποί¬ 
ηση και την εισαγωγή της μηχανοργάνωσης στην δημόσια διοίκηση», 
που προβλέπεται από τη διάταξη του άρθρου 3 του Π.Δ. 64/1990 κα- 
ταργείται. 

Άρθρο 4 

1. Τα Τμήματα Υπαλληλικής Σχέσης και Σταδιοδρομίας της Διεύ¬ 
θυνσης Διοίκησης Ανθρώπινου Δυναμικού, που προβλέπονται από τις 
διατάξεις του άρθρου 6 του Π.Δ. 320/1988, συγχωνεύονται σε ένα 
τμήμα με την ονομασία Τμήμα Υπαλληλικής Σχέσης και Σταδιοδρο¬ 
μίας, με αρμοδιότητες τις αρμοδιότητες των τμημάτων που καταργού- 
νται. 

2. Στο Τμήμα Κατάστασης Προσωπικού Κρατικών Νομικών Προ¬ 
σώπων Ιδιωτικού Δικαίου που προβλέπεται από τις διατάξεις του άρ¬ 
θρου 6 παρ. 2β του Π.Δ. 320/1988, όπως τροποποιήθηκε με τις δια¬ 
τάξεις του άρθρου 3 του Π.Δ. 410/1990, καταργείται και οι αρμοδιό¬ 
τητές του μεταφέρονται στη Διεύθυνση Προσωπικού Ιδιωτικού Δικαίου. 

Άρθρο 5 

1. Η Διεύθυνση Προσωπικού Ιδιωτικού Δικαίου που προβλέπεται 
από τις διατάξεις του άρθρου 2 του Π.Δ. 64/1990 αναδιαρθρώνεται, 
καταργουμένου του Τμήματος Προσωπικού Ιδιωτικού Δικαίου Νομι¬ 
κών Προσώπων, και συγκροτείται από τα παρακάτω δύο (2) Τμήματα: 

α) Τμήμα Προσωπικού Ιδιωτικού Δικαίου Δημόσιου Τομέα. 

β) Τμήμα Ειδικών Κατηγοριών Προσωπικού Ιδιωτικού Δικαίου. 

2. Οι αρμοδιότητες της Διεύθυνσης κατανέμονται μεταξύ των τμη¬ 
μάτων ως εξής: 

α) Τμήμα Προσωπικού Ιδιωτικού Δικαίου Δημόσιου Τομέα. 

- Η μελέτη και εισήγηση μέτρων που αναφέρονται σε θέματα γενικά 
υπηρεσιακής κατάστασης του τακτικού προσωπικού με σχέση εργασίας 
ιδιωτικού δικαίου ορισμένου ή αορίστου χρόνου που κατέχει οργανικές 
θέσεις των δημοσίων υπηρεσιών, ν.π.δ.δ., ο.τ.α. και του τακτικού προ¬ 
σωπικού ή του προσωπικού με σχέση εργασίας ιδιωτικού δικαίου αορί¬ 
στου χρόνου των φορέων του ευρύτερου δημόσιου τομέα, όπως αυτός 
αριοθετείται κάθε φορά. 

- Η εισήγηση και ο χειρισμός θεμάτων ή ερωτημάτων που αφορούν 
το παραπάνω προσωπικό. 

- Η κατάργηση και επεξεργασία σχεδίων νόμων, διαταγμάτων και 
υπουργικών αποφάσεων που αναφέρονται σε θέματα υπηρεσιακής κατά¬ 
στασης. 

- Ο χειρισμός θεμάτων που αναφέρονται στην κατάρτιση γενικών κα¬ 
νονισμών προσωπικού. 

- Ο χειρισμός θεμάτων μεταφοράς προσωπικού με σύμβαση ιδιωτι¬ 
κού δικάου που υπηρετεί σε ολόκληρο το δημόσιο τομέα. 

- Η εφαρμογή διατάξεων για την κατοχή δεύτερης θέσης ή απασχό- 
λησης. 

- Η μελέτη και εισήγηση για τη μεταβολή του νομικού καθεστώτος 
του προσωπικού ιδιωτικού δικαίου. 

- Η έκδοση γενικών οδηγιών και ερμηνευτικών εγκυκλίων. 

- Η τήρηση στατιστικών στοιχείων με τη συνεργασία της Διεύθυνσης 
Ηλεκτρονικής Επεξεργασίας Στοιχείων. 

- Συνδικαλιστικά θέματα του προσωπικού με σχέση εργασίας ιδιωτι¬ 
κού δικαίου. 

β) Τμήμα Ειδικών Κατηγοριών Προσωπικού Ιδιωτικού Δικαίου. 

- Η μελέτη και εισήγηση μέτρων που αφορούν το προσωπικό για κά¬ 
λυψη απρόβλεπτων και επειγουσών αναγκών του δημοσίου, των 
ν.π.δ.δ. και των ο.τ.α., καθώς και το προσωπικό για ανάγκες παροδι¬ 
κής φύσης, εποχιακές ή άλλες περιοδικές ή πρόσκαιρες, όλων των φο¬ 
ρέων του δημόσιου τομέα. 

- Ο καθορισμός όρων και προϋποθέσεων και λοιπά θέματα συμβά¬ 
σεων ανάθεσης έργου. 

- Η τυποποίηση συμβάσεων μίσθωσης έργου. 

- Η εισήγηση και ο χειρισμός θεμάτων ή ερωτημάτων που αφορούν 
το παραπάνω προσωπικό. 

- Η κατάρτιση και επεξεργασία σχεδίων νόμων, διαταγμάτων και 
υπουργικών αποφάσεων που αναφέρονται σε θέματα υπηρεσιακής κατά¬ 
στασης. 

- Η εφαρμογή διατάξεων για τη κατοχή δεύτερης θέσης ή απασχόλη¬ 
σης. 

- Η μελέτη και εισήγηση για τη μεταβολή του νομικού καθεστώτος 
του αναφερόμενου παραπάνω προσωπικού. 

- Η έκδοση γενικών οδηγιών και ερμηνευτικών εγκυκλίων. 

- Το νομικό καθεστώς και ο χειρισμός θεμάτων νομικών ή ειδικών 
συμβούλων, νομικών ή επιστημονικών και ειδικών συνεργατών ή δικη¬ 
γόρων με σύμβαση ιδιωτικού δικαίου ή έμμισθη εντολή. 

- Η τήρηση στατιστικών στοιχείων που αφορούν το προσωπικό που 
υπάγεται στην αρμοδιότητα του Τμήματος, σε συνεργασία με τη 
Δ.Η.Ε.Σ. 

Άρθρο 6 

1. Το Τμήμα Οργάνωσης και Απλούστευαης Διαδικασιών της Διεύ¬ 
θυνσης Διοικητικού, που προβλέπεται από τις διατάξεις του άρθρου 8 
του Π.Δ. 92/91, μετονομάζεται σε Τμήμα Οργάνωσης, Απλούστευαης 
Διαδικασιών και Προγραμματισμού. 

2. Το Τμήμα Εκδόσεων και Γραμματειακής - Λογιστικής Εξυπηρέ¬ 
τησης της Διεύθυνσης Διοικητικού (άρθρο 5 παρ. 3 του Π.Δ. 64/90, 
όπως τροποποιήθηκε με το άρθρο 3 παρ. 4 του Π.Δ/τος 410/90) με- 
ταφέρεται στη Διεύθυνση Οικονομικού. 

Στο ίδιο τμήμα μεταφέρεται και σύνταξη του «Διαρκή Κώδικα Νομο- 
θέσιας» και των ενημερωτικών φύλλων του που εκδίδονται περιοδικά με 
τον τίτλο «Πανδέκτης», καθώς και κάθε άλλη συναφής εργασία. 

3. Η εκτύπωση και βιβλιοδεσία των τόμων του Διαρκή Κώδικα Νο¬ 
μοθεσίας και του Πανδέκτη, καθώς και άλλων εκδόσεων του Τμήματος, 
πραγματοποιείται από το Εθνικό Τυπογραφείο. 

4. Στις αρμοδιότητες της Διεύθυνσης Διοικητικού μεταφέρεται η λει¬ 
τουργία του Γραφείου Σημάτων και η ρύθμιση κάθε συναφούς θέματος 
(άρθρο 15 του Π.Δ. 320/88). 


5. α) Του Τμήματος Ελέγχου Κρατικών Αυτοκινήτων της Διεύθυν¬ 
σης Κρατικών Αυτοκινήτων και Επικοινωνιών προΐστανται υπάλληλοι 
του κλάδου ΠΕ Τεχνικών ή ΤΕ Τεχνολογικών Εφαρμογών και εν ελλεί¬ 
ψει τούτων υπάλληλοι του κλάδου ΔΕ Διοικητικού - Λογιστικού. 

β) Η παράγραφος 3 εδ. β' του άρθρου 14 του Π.Δ. 64/90 καταργεί- 
ται. 

Άρθρο 7 

1. Η Διεύθυνση Διεθνών Σχέσεν, που προβλέπεται από τις διατάξεις 
του άρθρου 6 του Π. Δ/τος 64/90, καταργείται και συνιστάται αυτοτε¬ 
λές Τμήμα Ενημέρωσης και Διεθνών Σχέσεων, οι αρμοδιότητες του 
οποίου είναι: 

- Η μέριμνα για την ανάπτυξη σχέσεων μεταξύ των υπηρεσιών του 
τομέα δημόσιας διοίκησης του Υπουργείου Προεδρίας της Κυβέρνησης 
και των Ευρωπαϊκών Κοινοτήτων, εθνικών διοικήσεων και διεθνών ορ¬ 
γανισμών. 

- Ο συντονισμός των δραστηριοτήτων των οργανισμών μονάδων του 
Υπουργείου στα θέματα των Ε.Κ. για τα οποία είναι καθύλην αρμόδιες. 

- Η μέριμνα για τη διοργάνωση διεθνών συνεδρίων και συναντήσεων. 

- Η μέριμνα για το σχεδίασμά και την εφαρμογή προγραμμάτων συ¬ 
νεργασίας με τις υπηρεσίες των κοινοτικών οργάνων και με τις διοική¬ 
σεις των κρατών - μελών των Ε.Κ., για την αποστολή προσωπικού τόσο 
στις υπηρεσίες των Ε.Κ., ανάλογα με τις ειδικές ανάγκες της ελληνικής 
δημόσιας διοίκησης. 

- Ο προγραμματισμός αποστολών υπαλλήλων των ανωτέρω υπηρε¬ 
σιών στο εξωτερικό και μετάκλησης εμπειρογνωμόνων. 

- Η μέριμνα για την κατάρτιση και έκδοση γλωσσάριων δημόσιας 
διοίκησης. 

- Η μέριμνα για τη σύνταξη και έκδοση ξενόγλωσσων εντύπων στο 
πλαίσιο των αρμοδιοτήτων των υπηρεσιών του τομέα δημόσιας διοίκη- 
σης. 

- Η μέριμνα για την ενημέρωση του προσωπικού των ανωτέρω υπη¬ 
ρεσιών σχετικά με διεθνείς δραστηριότητες. 

- Η τήρηση ειδικών αρχείων εισηγήσεων, μελετών και συμπερασμά¬ 
των διεθνών συναντήσεων, συνεδρίων και επισκέδεων. 

- Η μέριμνα για τη διοργάνωση εκθέσεων, διαλέξεων, ημερίδων και 
άλλων εκδηλώσεων σχετικά.με διεθνείς δραστηριότητες. 

2. Το Γραφείο Κοινοβουλευτικού Ελέγχου που προβλέπεται απο τις 
διατάξεις του Π.Δ. 64/1990, άρθρο 13 παρ. 1 καταργείται και οι αρ- 
μοδιότητές του μεταφέρονται στο συνιστώμενο αυτοτελές Τμήμα Κοινο¬ 
βουλευτικού Ελέγχου. 

Άρθρο 8 

Η συγκρότηση της Υπηρεσίας Ανάπτυξης Πληροφορικής, που προ- 
βλέπεται από τις διατάξεις των άρθρων 9 και 10 και 11 του Π.Δ. 
320/88 και του άρθρου 11 του Π.Δ. 64/1990, αναδιαρθώνεται και 
συγκροτείται από τις παραπάνω οργανικές μονάδες: 

1. Διεύθυνση Προγραμματισμού και Εφαρμογών. 

2. Διεύθυνση Λειτουργικής Υποδομής. 

3. Τμήμα Γραμματειακής Υποστήριξης της Υ.Α.Π. 

Διάρθωση - Αρμοδιότητες 

1. Τη Διεύθυνση Προγραμματισμού και Εφαρμογών συγκροτούν τα 
Τμήματα: 

α) Τμήμα Επεξεργασίας και Διαρκούς Απογραφής. 
β) Τμήμα Ανθρώπινου Δυναμικού και Εκπαίδευσης. 

Οι αρμοδιότητες της Διεύθυνσης Προγραμματισμού και Εφαρμογών 
κατανέμονται μεταξύ των τμημάτων ως εξής: 

α) Τμήμα Επεξεργασίας και Διαρκούς Απογραφής. 

- Η επεξεργασία προτάσεων των φορέων του δημόσιου τομέα για την 
εισαγωγή και ανάπτυξη της πληροφορικής στο χώρο της αρμοδιοτητάς 
τους και η κατάρτιση κατ’ έτος κυλιόμενου προγράμματος 3ετούς διάρ¬ 
κειας, με βάση τη γενική κυβερνητική πολιτική στον τομέα της πληρο¬ 
φορικής. 

- Η κατεύθυνση και ο συντονισμός των δραστηριοτήτων των φορέων 
του δημόσιου τομέα για την κατάρτιση προγραμμάτων εφαρμογής και 
ανάπτυξης της πληροφορικής. 

Ο προσδιορισμός των αναγκών του δημόσιου τομέα σε προσωπικό 
εξειδικευμένο στην πληροφορική, κατά κατηγορία και ειδικότητα, σε συ¬ 
νεργασία με τη Διεύθυνση Οργανωτικής Ανάπτυξης και τη Διεύθυνση 
Προσλήψεων Προσωπικού. 

- Η μελέτη και εισήγηση για την αντιμέτωπιση προβλημάτων συνδε- 

ομένων με ομοειδείς εφαρμογές της πληροφορικής, διεξαγωγής ή μαζι¬ 
κών προμηθειών και χρήση κοινών βάσεων δεδομένων. 

- Η επεξεργασία μεμονωμένων αιτημάτων επείγοντος χαρακτήρος 
για προμήθεια ή μίσθωση υλικού κα λογισμικού ή ανάθεση εργασιών σε 
τρίτους, που δεν περιλαμβάνονται στο κυλιόμενο τριετές πρόγραμμα. 

- Η μέριμνα για την αντίστοιχη ενημέρωση της βάσης πληροφοριών 
του πληροφοριακού συστήματος της Υπηρεσίας Ανάπτυξης Πληροφορι¬ 
κής, με στοιχεία του αντικειμένου του τμήματος, 

- Η παρακολούθηση της εφαρμογής του προγραμματισμού των επί 
μέρους φορέων του δημόσιου τομέα. 

β) Τμήμα Ανθρώπινου Δυναμικού και Εκπαίδευσης. 

- Η διαρκής απογραφή των μέσων πληροφορικής του δημοσίου το¬ 
μέα (εξοπλισμός, εφαρμογές, στοιχεία εκμετάλλευσης κ.λπ.) και του 
διαθέσιμου ανθρώπινου δυναμικού (απασχολουμένων και ανέργων), 
που εξειδικεύεται στο αντικείμενο της πληροφορικής. 

- Η αξιολόγηση της απόδοσης των μέσων και μεθόδων πληροφορι- 
κής, που χρησιμοποιούνται στο δημόσιο τομέα και της κατάρτισης του 
αντίστοιχου ανθρώπινου δυναμικού, σε συνεργασία με τις Διευθύνσεις 
Οργανωτικής Ανάπτυξης και Διοίκησης Ανθρώπινου Δυναμικού. 

- Η διατύπωση προτάσεων για την αναβάθμιση των μέσων πληροφο¬ 
ρικής και του αντίστοιχου ανθρώπινου δυναμικού. 

2. Τη Διεύθυνση Λειτουργικής Υποδομής συγκροτούν τα τμήματα: 
α) Τμήμα Μελετών και Προτύπων: 

- Ο έλεγχος για την εφαρμογή των προτύπων. 

- Η θέσπιση και προώθηση προτύπων στο δημόσιο τομέα. 

- Η βελτίωση των προτύπων, που χρησιμοποιούνται στο δημόσιο το¬ 
μέα, σε συνεργασία με τους, κατά περίπτωση, αρμόδιους φορείς. 

- Η μελέτη και εισήγηση νέων προτύπων, όπου απαιτείται. 

- Η μελέτη και εισήγηση για την ασφάλεια συστημάτων πληροφορι¬ 
κής, σε εθνικό επίπεδο, από φυσικές καταστροφές. 

- Η έρευνα τρόπων προστασίας υλικού, λογισμικού και βάσεων πλη¬ 
ροφοριών, καθώς και η εισήγηση μέτρων, που διασφαλίζουν το απόρ¬ 
ρητο των πληροφοριών. 

β) Τμήμα Έρευνας και Λειτουργικού Σχεδιασμού: 

- Η άντληση πληροφοριών από την εθνική και διεθνή βιβλιογραφία, 
καθώς και από τις λοιπές διαθέσιμες πηγές, για τις εξελίξεις της πληρο¬ 
φορικής και των τηλεπικοινωνιών στην Ελλάδα και στο εξωτερικό. 

- Η ενημέρωση για την πολιτική, που ακολουθούν οι άλλες χώρες 
στον τομέα εφαρμογής και .ανάπτυξης της πληροφορικής. 

- Η κατάλληλη οργάνωση των παραπάνω πληροφοριών με τη βοή¬ 
θεια του ηλεκτρονικού συστήματος της Υπηρεσίας Ανάπτυξης Πληφο- 
ρορικής και η επιμέλεια για τη μετάδοση στο υπηρεσιακό πλαίσιο και 
αποτελεσματική αξιοποίησή τους από το προσωπικό της Υπηρεσίας 
Ανάπτυξης Πληροφορικής. 

- Η μελέτη και διατύπωση προτάσεων για την καλύτερη αντιμετώ¬ 
πιση της συλλογικής επεξεργασίας και χρήσης των πληροφοριών. 

- Η μέριμνα για την καλή λειτουργία του υλικού και λογισμικού των 
συστημάτων, που χησιμοποιεί η Υπηρεσία Ανάπτυξης Πληροφορι¬ 
κής. 

- Η μέριμνα για τα τοπικά ή και απομακρυσμένα δίκτυα επικοινω¬ 
νίας της Υπηρεσίας Ανάπτυξης Πληροφορικής. 

- Η μέριμνα για την ανάπτυξη των εφαρμογών, που απαιτούνται για 
τη στήριξη του έργου της Υπηρεσίας Ανάπτυξης Πληροφορικής, καθώς 
και για επιλεγμένα δοκιμαστικά έργα, η χρήση των οποίων είναι δυνατό 
να γενικευθεί. 

- Η εισήγηση μέτρων για την ανάπτυξη και υποστήριξη ελληνικού 
κλάδου πληροφορικής στο πλαίσιο της γενικότερης πολιτικής για την 
πληροφορική. 

- Ο προσδιορισμός των δυνατοτήτων του ελληνικού κλάδου Πληρο¬ 
φορικής και η εισήγηση μέτρων για το προσφορότερο πλαίσιο συναλλα¬ 
γής του ελληνικού δημοσίου με τις ξένες εταιρείες προϊόντων πληροφο¬ 
ρικής. 

- Η εισήγηση μέτρων για θέματα δικαίου πληροφορικής. 

- Η μελέτη των επιπτώσεων από την εισαγωγή και χρήση της πλη¬ 
ροφορικής στο εργασιακό και το ευρύτερο κοινωνικό περιβάλλον. 

3. Το αυτοτελές Τμήμα Γραμματειακής Υποστήριξης της Υ.Α.Π. 
υπάγεται στον Προϊστάμενο της Υ.Α.Π. και οι αρμοδιότητές του είναι: 

- Η τήρηση πρωτοκόλλου εισερχομένων - εξερχομένων εγγράφων 
και η ενημέρωση του συστήματος τεκμηρίωσης. 

- Η τήρηση και ενημέρωση των φακέλλων του αρχείου. 


" ^ μηχανική ή ηλεκτρονική επεξεργασία κειμένων, η διακίνηση αλ¬ 
ληλογραφίας και αναπαραγωγή των εγγράφων και εντύπων. 

- Η κάλυψη της θέσης του γραμματέα του Τεχνικού Γνωμοδοτικού 
Συμβουλίου και παροχή γραμματειακής συνδρομής σε ΤΕΣΥΠ, ΚΥ- 
ΣΥΠ και Τεχνικό Γνωμοδοτικό Συμβούλιο. 

- Η παροχή πληροφοριών σε θέματα που εμπίπτουν στις αρμοδιότη¬ 
τες της Υ.Α.Π. 

- Η τήρηση και η ενημέρωση της βιβλιοθήκης με έντυπο και λοιπό 
ενημερωτικό υλικό που αναφέρεται σε θέματα πληροφορικής. 

- Η γραμματειακή υποστήριξη όλων των Διευθύνσεων της Υ.Α.Π. 
και η έκδοση των υποργικών αποφάσεων σε συνεργασία με τις αντίστοι¬ 
χες Διευθύνσεις της Υ.Α.Π. και το επιστημονικό της προσωπικό. 

4. Η παράγραφος 2 του άρθρου 32 του Π.Δ. 320/88 τροποποιείται 
ως εξής: “Τον προϊστάμενο της Υ.Α.Π. όταν δεν υπάρχει, απουσιάζει ή 
κωλύεται, αναπληρώνει ο προϊστάμενος της Δ/νσης Προγραμματισμού 
και Εφαρμογών». 

Άρθρο 9 

1. Ο κλάδος ΠΕ Μηχανολόγων - Μηχανικών που προβλέπεται από 
τις διατάξεις του Π.Δ. 320/1988 άρθρο 28 (παρ. 1, κεφ. Α' εδαφ. ζ) 
μετονομάζεται σε κλάδο ΠΕ Τεχνικό, του οποίου οι ειδικότητες θα κα¬ 
θορίζονται με την υποστήριξη πλήρωσης των θέσεων. 

2. Στο Υποργείο Προεδρίας της Κυβέρνησης συνιστώνται οι κατω¬ 
τέρω θέσεις προσωπικού: 

Α. Μόνιμο Προσωπικό: 

- Μία (1) θέση κλάδου ΠΕ Τεχνικού. 

- Μία (1) θέση κλάδου ΤΕ Τεχνολογικών Εφαρμογών. 

Β. Προσωπικό με σχέση εργασίας ιδιωτικού δικαίου: 

- Μία (1) θέση Ειδικού Επιστημονικού Προσωπικού ειδικότητας Μη¬ 
χανόλου Μηχανικού ή Ηλεκτρολόγου Μηχανικού ή Μηχανολόγου - 
Ηλεκτρολόγου για την τεχνική υποστήριξη του. Τμήματος επισκευών 
αυτοκινήτων οχημάτων της Διεύθυνσης Κρατικών Αυτοκινήτων και 
Επικοινωνιών. 

- Είκοσι (20) θέσεις Ειδικού Επιστημονικού Προσωπικού, οι ειδικό¬ 
τητες του οποίου ορίζονται με την προκήρυξη πλήρωσης των κενών θέ¬ 
σεων. 

Προσόντα διορισμού για τις θέσεις μόνιμου και ειδικού επιστημονικού 
προσωπικού ορίζονται τα προβλεπόμενα από τις διατάξεις των άρθρων 
2, 26 του Π.Δ/τος 194/86 σε συνδυασμό με τα προβλεπόμενα από τις 
διατάξεις του άρθρου 25 παρ. 2 του Ν. 1943/1991. 

Ανώτατο όριο ηλικίας για τις θέσεις του Ειδικού Επιστημονικού Προ¬ 
σωπικού ορίζεται το προβλεπόμενο από τις διατάξεις του άρθρου 30 
παρ. 2 του Π.Δ. 320/1988. 

Άρθρο 10 

Στις αρμοδιότητες της Διεύθυνσης Οικονομικού (άρθρο 13 του Π.Δ. 
320/1988) προστίθενται και οι ακόλουθες: 

Η μέριμνα για την ασφάλιση παντός είδους αντικειμένων (έπιπλα, 
σκεύη, πίνακες, κειμήλια, δώρα μεγάλης αξίας κ.λπ.) τα οποία ανήκουν 
στο Πολιτικό Γραφείο του Πρωθυπουργού, στα Πολιτικά Γραφεία των 
μελών του Υπουργικού Συμβουλίου των οποίων η οικονομική εξυπηρέ¬ 
τηση ασκείται από τη Διεύθυνση Οικονομικού (άρθρο 13, παρ. 3 και 4 
του Π.Δ. 320/88) και στο Υπουργείο Προεδρίας της Κυβέρνησης. 

Άρθρο 11 

Καταργούνται οι παρακάτω κενές οργανικές θέσεις του Υπουργείου 
Προεδρίας της Κυβέρνησης κατά κλάδο ως εξής: 

1. Στον κλάδο ΠΕ Διοικητικής Οργάνωσης, δέκα (10) θέσεις. 

2. Στον κλάδο ΠΕ Πληροφορικής, δύο (2) θέσεις. 

3. Στον κλάδο ΠΕ Κοινωνικό, είκοσι δύο (22) θέσεις. 

4. Στον κλάδο ΠΕ Μεταφραστών, μία (1) θέση. 

5. Στον κλάδο ΠΕ Βιβλιοθηκονόμων, μία (1) θέση. 

6. Στον κλάδο ΤΕ Διοικητικό - Λογιστικό, σαράντα πέντε (45) θέ¬ 
σεις, 

7. Στον κλάδο ΤΕ Βιβλιοθηκονόμων, δύο (2) θέσεις. 

8. Στον κλάδο ΤΕ Πληροφορικής, μία (1) θέση. 

9. Στον κλάδο ΤΕ Κοινωνικό, τρεις (3) θέσεις. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Προεδρίας της Κυβέρνησης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, ,14 Φεβρουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΣΩΤΗΡΗΣ ΚΟΥΒΕΛΑΣ ΚΩΝΣΤΑΝΤΙΝΟΣ ΓΙΑΤΡΑΚΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 58 (2) 

Θέση σε κυκλοφορία μεταλλικού κέρματος των εκατό δραχμών και κα¬ 
θορισμός των κυρίων γνωρισμάτων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την Διάταξη της παραγράφου 2 του δευτέρου άρθρου του Ν.Δ. 
488/74 «Περί κυρώσεως της μεταξύ του Ελληνικού Δημοσίου και της 
Τραπέζης της Ελλάδος υπογραφείσης την 21η Ιουνίου 1973 Συμβά- 
σεως δΓ ής ρυθμίζονται τα της κοπής μεταλλικών κερμάτων του Δημο¬ 
σίου και άλλων τινών διατάξεων (ΦΕΚ 203 Τεύχος Α). 

2. Την αριθμ. 567/1991 γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού των Οικονομικών, αποφα¬ 
σίζουμε: 


Άρθρο 1 

Τίθενται σε κυκλοφορία μεταλλικά κέρματα των εκατό δρχ. με την 
παρακάτω σύνθεση κράματος και τα ειδικά τεχνικά χαρακτηριστικά αυ¬ 
τού. 

1. Σύνθεση Κράματος 

Χαλκός: ενενήντα δύο στα εκατό (92%). 

Αλουμίνιο: έξι στα εκατό (6%). 

Νικέλιο: δύο στα εκατό (2%). 

2. Βάρος: 10 γραμμάρια. 

3. Διάμετρος: 29,5 χιλιοστά του μέτρου. 

4. Στεφάνη: Συνδυασμός συμμετρικών διαστημάτων οδοντωτής και 
λείας μορφής. 

5. Παρατηρήσεις: 

α. Στην όψη Αξίας απεικονίζεται μακεδονικό διακοσμητικό σύμβολο 
που παριστάνει «αστέρι» 16 ακτινών σε κυκλική μορφή, πάνω απ’ αυτό 
σε κυκλική διάταξη οι λέξεις «ΕΛΛΗΝΙΚΗ ΔΗΜΟΚΡΑΤΙΑ» και κάτω 
ο αριθμός «100» και η λέξη «ΔΡΑΧΜΕΣ». 

Στο δεξιό κάτω μέρος του αστεριού αναγράφεται η λέξη «ΒΕΡΓΙΝΑ» 
ενώ στο αριστερό το έτος έκδοσης «1990» και επάνω από το έτος απει¬ 
κονίζεται διακριτικά Ανθέμιο, το σήμα του Ελληνικού Νομισματοκο¬ 
πείου. 

Περιφερειακά και στο εσωτερικό μέρος της στεφάνης εμφανίζονται 
επαναλαμβανόμενα διακοσμητικά στοιχεία. 

β. Στην άλλη όψη απεικονίζεται η κεφαλή του Μεγάλου Αλεξάνδρου 
ως Άμμωνα (από αργυρό τετράδραχμο του Βασιλέως της Θράκης Λυ¬ 
σιμάχου 323-281 Π.Χ.) πάνω απ’ αυτή και σε κυκλική διάταξη οι Λέ¬ 
ξεις «ΜΕΓΑΣ ΑΛΕΞΑΝΔΡΟΣ» ενώ κάτω απ’ αυτή σε κυκλική διάταξη 
οι λέξεις «ΒΑΣΙΛΕΥΣ ΜΑΚΕΔΟΝΩΝ». 

Περιφερειακά και στο εσωτερικό μέρος της στεφάνης εμφανίζονται 
επαναλαμβανόμενα διακοσμητικά στοιχεία. 

Άρθρο 2 

Οι ποσότητες του νέου κέρματος όταν παραδοθούν από το Ελληνικό 
Δημόσιο στην Τράπεζα της Ελλάδος τίθενται στην κυκλοφορία από αυτή 
ανάλογα με τις ανάγκες των συναλλαγών το δε προϊόν από τη διάθεσή 
τους μεταφέρεται σε πίστωση του σχετικού λογ/σμού που τηρείται σ’ 
αυτή σύμφωνα με τις οδηγίες του Υπουργού των Οικονομικών. 


Στον Υπουργό των Οικονομικών αναθέτουμε την δημοσίευση και την 
εκτέλεση του παρόντος Διατάγματος. 

Αθήνα, 30 Νοεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Κ ΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

I ΩΑΝΝΗΣ ΠΑΛΑΙΟΚΡΑΣΣΑΣ 

Α ΠΟΦΑΣΕΙ Σ 

Πράξη Διοικητή Αριθ. 2041/12.2.91 (3) 

(Άρθρο 1 του Ν. 1266/82) 

Ανάθεση στη Διεύθυνση Εμπορικών Συναλλαγών με την Αλλοδαπή της 
* Τράπεζας της Ελλάδος, αρμοδιοτήτων, σύμφωνα με τις διατάξεις 
του άρθρου 1 του Ν. 1266/82. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 


Αφού έλαβε υπόψη: 

α) το άρθρο 1 του Ν. 1266/82 «όργανα ασκήσεως της νομισματικής, 
πιστωτικής και συναλλαγματικής πολιτικής και άλλες διατάξεις», 

β) τις διατάξεις του άρθρου 32 του Καταστατικού της Τράπεζας της 
Ελλάδος, 

γ) την ΔΚ/13321/82 Κοινή Απόφαση των Υπουργών Εμπορίου 
και Εθνικής Οικονομίας «περί αναθέσεως στην Τράπεζα της Ελλάδος 
ασκήσεως αρμοδιοτήτων σύμφωνα με το άρθο 1 εδαφ. 2 του Ν.936/ 
1979», 

δ) Την Ε6/1913/9.4.87 απόφαση του Υπουργού Εμπορίου, 

ε) Την ΠΔ/ΤΕ 1774/27.7.90, 

στ) την απόφαση ΕΝΠΘ 408/2/19.12.88, αποφάσισε τα ακό¬ 
λουθα: 

I. Ανατίθεται στη Διεύθυνση Εμπορικών Συναλλαγών με την Αλλο¬ 
δαπή τής Τράπεζας της Ελλάδος η αρμοδιότητα παροχής εγκρίσεων επί 
θεμάτων που αφορούν: 

α) τη χορήγηση συναλλάγματος από τις μεσολαβούσες τράπεζες σε 
βιβλιοπώλες και εκδοτικούς οίκους για την αγορά και εισαγωγή βι¬ 
βλίων, εφημερίδων και περιοδικών μέσα στά πλαίσια των αρμοδιοτή¬ 
των που ανατίθενται στην Τράπεζα της Ελλάδος με τις εκάστοτε υπουρ¬ 
γικές αποφάσεις. 

β) τΥ 1 χορήγηση συναλλάγματος μέχρι ποσού Δολλαρίων ΗΠΑ εκατό 
χιλιάδων (1150 100.000), κατά περίπτωσή,· για δαπάνες εμπορικής 
φύσεως και δαπάνες διαμεσολαβητικών εργασιών (τριγωνικές συναλ¬ 
λαγές). 

γ) περιπτώσεις που σχετίζονται με το εισαγωγικό και το εξαγωγικό 
εμπόριο, εφόσον αυτές δεν υπάγονται σε ειδικές ρυθμίσεις και δεν εμπί¬ 
πτουν στην αρμοδιότητα άλλων φορέων. 

II. Η χορήγηση του συναλλάγματος για τις παραπάνω περιπτώσεις 
Ια και Ιβ, γίνεται με βάση δικαιολογητικά που καθορίζονται από τη 
Διεύθυνση Εμπορικών Συναλλαγών με την Αλλοδαπή κατά την κρίση 
της και από τα οποία προκύπτει η αυθεντικότητα των συναλλαγών. 

III. Η Διεύθυνση Εμπορικών Συναλλαγών με την Αλλοδαπή μπορεί 
κατά την κρίση της να εισάγει οποιοδήποτε θέμα της αρμοδιότητάς της 
στην Επιτροπή Συναλλάγματος της Τράπεζας της Ελλάδος για λήψη 
απόφασης. 

Η Πράξη αυτή να δημοσιευθεί στην Εφημερίδα της Κυβερνήσεως. 

Ο Υποδιοικητής 
Γ. ΠΡΟΒΟΠΟΥΛΟΣ 


♦ 


(4) 

Συμπλήρωση της ΠΔ/ΤΕ 1969/8.8.91 όπως ισχύει, που αφορά στην 
κατάργηση προμηθειών επί δανείων με ελεύθερα διαπραγματεύσιμο 
επιτόκιο. 

(Συνεδρίαση 491/20.1.92, θέμα 9) 


ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Την ΠΔ/ΤΕ 1969/8.8.81, όπως ισχύει, 
β) τη σκοπιμότητα διεύρυνσης του πεδίου εφαρμογής της πιο πάνω 
Πράξης, αποφάσισε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


να συμπληρώσει την παρ. 1 της ΠΔ/ΤΕ 1969/8.8.91, όπως ισχύει, 
και να καθορίσει τα ακόλουθα: 

Επί συμβάσεων πιστώσεων σε ανοικτό (αλληλόχρεο) λογαρισμό απα¬ 
γορεύεται εφεξής η είσπραξη προμήθειας. Η απαγόρευση άρχεται από 
της πρώτης αναγνωρίσεως του καταλοίπου της πιστώσεως από τον πι- 
στούχο. 

Κατά τα λοιπά οι διατάξεις της ΠΔ/ΤΕ 1969/8.8.91 όπως ισχύει, 
παραμένουν αμετάβλητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 
Ακριβές αντίγραφο 
Αθήνα, 10.2.92 
Ο Γραμματέας 
Π. ΚΤΡΙΑΚΟΠΟΤΛΟΣ 

- 4 - 

(5) 

Ίδρυση και λειτουργία ανταλλακτηρίων συναλλάγματος στην Ελλάδα 
από ανώνυμες εταιρείες που δεν αποτελούν πιστωτικά ιδρύματα. 

(Συνεδρίαση 492/27.1.92, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 2 του ΑΝ 1837/1951 σε συνδυασμό με το Ν. 1266/ 
1982, 

β) την απόφαση ΝΕ 176/4/20.9.77, όπως ισχύει, 

γ) τη σκοπιμότητα καθορισμού ενιαίου πλαισίου όρων και προϋποθέ¬ 
σεων για την ίδρυση και λειτουργία αναταλλακτηρίων συναλλάγματος 
στην Ελλάδα, αποφάσισε τα ακόλουθα: 

Α 1. Ανατίθεται στην Επιτροπή Συναλλάγματος η αρμοδιότητα πα¬ 
ροχής σε ανώνυμες εταιρείες, που δεν αποτελούν πιστωτικά ιδρύματα, 
ειδικών κατά περίπτωση αδειών για την ίδρυση και λειτουργία ανταλ¬ 
λακτηρίων συναλλάγματος στην Ελλάδα, εφόσον αυτές πληρούν τους 
ακόλουθους όρους και προϋποθέσεις. 

α) έχουν αποκλειστικό σκοπό τη λειτουργία ανταλλακτηρίων συναλ¬ 
λάγματος, 

β) διαθέτουν ελάχιστο μετοχικό εφάλαιο δραχμών ογδόντα εκατομ¬ 
μύριων (δρχ. 80.000.000) που έχουν καταβληθεί τοις μετρητοίς. Προ- 
κειμένου περί εταιριών που μετατρέπονται σε εταιρίες ανταλλακτηρίων, 
τα ίδια τους κεφάλαια δεν επιτρέπεται να είναι κατώτερα του παραπάνω 
ποσού. 

γ) προσδιορίζουν την σχετική αίτησή τους, τον ακριβή αριθμό των 
ανταλλακτηρίων συναλλάγματος που επιθυμούν να ιδρύσουν καθώς και 
τον τόπο εγκατάστασής τους, 

δ) διαθέτουν την απαραίτητη οργάνωση και τεχνικοοικονομική υπο¬ 
δομή, 

ε) έχουν τουλάχιστον δύο πρόσωπα υπεύθυνα για τη διοίκησή τους τα 
οποία να διαθέτουν την απαιτούμενη αξιοπιστία και επαγγελματική κα¬ 
τάρτιση. 

2. Άδεια λειτουργίας εταιρίας ανταλλακτηρίων συναλλάγματος 
κατά τα ανωτέρω χορηγείται και σε υπό σύσταση Ανώνυμες Εταιρείες, 
υπό τον όρο ότι εντός δύο μηνών από τη χορήγησή της έχει ολοκληρω¬ 
θεί η διαδικασία σύστασής τους σύμφωνα με τις διατάξεις του δικαίου 
για τις ανώνυμες εταιρίες. 

3. Η άδεια λειτουργίας για τις ανώνυμες εταιρίες ανταλλακτηρίων θα 
αφορά τη διενέργεια των εξής εργασιών: 

α) αγορά ξένων τραπεζογραμματίων, ταξιδιωτικών επιταγών και ευ- 
ρωεπιταγών, 

β) χορήγηση δραχμικών προκαταβολών σε κατόχους πιστωτικών 
καρτών που έχουν εκδοθεί στο εξωτερικό. 

4. Τα αποκτώμενα, σύμφωνα με τα πιο πάνω ποσά συναλλάγματος 
εκχωρούνται υποχρεωτικά από τις εταιρίες ανταλλακτηρίων συναλλάγ¬ 
ματος εντός τριών (3) εργασίμων ημερών από της αποκτήσεως τους σε 
εξουσιοδοτημένες για τη διενέργεια πράξεων επί συναλλάγματος τράπε- 
ζες. 

5. Οι εταιρείες ανταλλακτηρίων υποχρεούνται να γνωστοποιούν στην 
Τράπεζα της Ελλάδος (Διεύθυνση Ελέγχου για την Εφαρμογή των Συ¬ 
ναλλαγματικών Κανόνων) την ίδρυση των ανταλλακτηρίων συναλλάγ¬ 
ματος τουλάχιστον δέκα πέντε (15) ημέρες μετά από την έναρξη λει¬ 
τουργίας τους κάνοντας την ακριβή διεύθυνση των εν λόγω ανταλλα¬ 
κτηρίων. 


6. Σε κάθε ανταλλακτήριο συναλλάγματος και .σε εμφανές σημείο θα 
αναγράφονται κάθε εργάσιμη ημέρα σε αναλυτικό πίνακα οι χρησιμο¬ 
ποιούμενες ισοτιμίες και οι εισπραττόμενες προμήθειες. 

7. Κάθε ανταλλακτήριο συναλλάγματος θα τηρεί τα δικά του οικονο¬ 
μικά στοιχεία. Ο εταιρίες ανταλλακτηρίων θα υποβάλλουν κάθε χρόνο 
και το αργότερο μέχρι τέλους Ιανουάριου στη Διεύθυνση Ελέγχου για 
την Εφαρμογή των Συναλλαγματικών Κανόνων της Τράπεζας της Ελ¬ 
λάδος, στοιχεία δραστηριότητας αναλυτικά κατά ανταλλακτήριο. 

Β. Ανατίθεται στην Διεύθυνση Ελέγχου για την Εφαρμογή των Συ¬ 
ναλλαγματικών Κανόνων της Τράπεζας της Ελλάδος ο έλεγχος της τή¬ 
ρησης των συναλλαγματικών κανόνων από τις εταιρίες ανταλλακτη¬ 
ρίων συναλλάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Ακριβές αντίγραφο 

Αθήνα, 14.2.92 
Η Γραμματέας 
Μ. ΚΑΡΑΜΠΕΛΑ 

--♦- 

( 6 ) 

Τροποποίηση της ΠΔ/ΤΕ 418/28.11.84, όπως ισχύει. 

(Συνεδρίαση 493/3.2.92, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την ΠΔ/ΤΕ 418/28.11.84 «τρεχούμενοι λογαρισμοί καταθέ¬ 
σεων», όπως ισχύει, 

β) την ΠΔ/ΤΕ 1955/2.7.91, όπως ισχύει, 

γ) σχετικά αιτήματα τραπεζών, αποφάσισε 

να τροποποιήσει τη ΠΔ/ΤΕ 418/28.11.84, όπως ισχύει, ως εξής: 

1. Καθορίζεται σε δραχμές διακόσιες χιλιάδες (δρχ. 200.000) ανά 
καταθέτη το ανώτατο όριο του χρεωστικού υπολοίπου των τρεχούμενων 
λογαριασμών καταθέσεων που τηρούνται με βάση την πιο πάνω Πράξη. 

2. Οι προαναφερόμενοι λογαριασμοί μπορούν να χρεώνονται, μετά 
από συμφωνία πιστωτικού ιδρύματος και καταθέτη, και με δαπάνες 
προερχόμενες από τη χρήση τραπεζικών καρτών. 

3. Οι λοιπές διατάξεις της ΠΔ/ΤΕ 418/28.11.84, όπως έχει τρο¬ 
ποποιηθεί, περιλαμβανομένων και εκείνων που αναφέρονται στις επι¬ 
βαλλόμενες κυρώσεις για σχετικές παραβάσεις διατάξεων από τους δι¬ 
καιούχους τρεχούμενων λογαριασμών, παραμένουν αμετάβλητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 

Ακριβές αντίγραφο 
Αθήνα, 14.2.92 
Η Γραμματέας 
Μ. ΚΑΡΑΜΠΕΛΑ 

-♦- 

(7) 

Κατάργηση της απόφασης ΝΕ 14/17/4.2.72. 

(Συνεδρίαση 493/3.2.92, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 


Αφού έλαβε υπόψη: 

α) την απόφαση ΝΕ 14/17/4.2.72 με τη οποία καθορίστηκε ότι οι 
αιτήσεις οι οποίες απευθύνονται στη Νομισματική Επιτροπή από Δημό¬ 
σιους Οργανισμούς και Νομικά Πρόσωπα Δημοσίου Δικαίου, Δημόσιες 
Επιχειρήσεις (ΔΕΗ, ΟΤΕ, ΕΛΤΑ κ.λπ) και Πιστωτικά Ιδρύματα που 
ελέγχονται από το Κράτος, θα πρέπει να υποβάλλονται στο αντίστοιχο 
αρμόδιο Υπουργείο το οποίο και θα διαβιβάζει τις αιτήσεις αυτές μετά 
από εισήγηση του αρμόδιου Υπουργού στην Νομισματική Επιτροπή, 
β) τη σκοπιμότητα απλούστευσης της προαναφερόμενης διαδικασίας 
λόγω της απελευθέρωσης των σχετικών συναλλαγών, αποφάσισε 
να καταργήσει την απόφαση ΝΕ 14/17/4.2.72. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ο ΠΡΟΕΔΡΟΣ 


ΤΑ ΜΕΛΗ 
Ακριβές αντίγραφο 
Αθήνα, 14.2.92 
Η Γραμματέας 
Μ. ΚΑΡΑΜΠΕΛΑ 

- ♦- 


Ο ΓΡΑΜΜΑΤΕΑΣ 


( 8 ) 

Παράταση της προθεσμίας υποβολής δικαιολογητικών εκ μέρους των 
βιοτεχνικών επιχειρήσεων γουνοποιίας που χρηματοδοτήθηκαν στα 
πλαίσια της απόφασης ΝΕ 197/11/3.4.78, για κεφάλαιο κίνησης. 
(Συνεδρίαση 493/3.2.92, θέμα 3) 


ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 


Αφού έλαβε υπόψη: 

την 38908/Β.903/17.9.90 Κοινή Απόφαση των Υπουργών Εθνι¬ 
κής Οικονομίας και Οικονομικών, αποφάσισε τα ακόλουθα: 

Εγκρίνει την παράταση μέχρι την ημερομηνία ρύθμισης, της.προθε¬ 
σμίας υποβολής τιμολογίων αγοράς πρώτων υλών συνολικής αξίας του¬ 
λάχιστον 50% του ύψους κάθε δανείου, εκ μέρους των βιοτεχνικών επι¬ 
χειρήσεων γουνοποιίας, που χρηματοδοτήθηκαν στα πλαίσια της από¬ 
φασης ΝΕ 197/11/3.4.78 για κεφάλαιο κίνησης, και των οποίων οι 
οφειλές ρυθμίζονται με βάση τις Κοινές Υπουργικές Αποφάσεις 14273/ 
Β.241/7.3.90 και 38908/Β.903/17.9.90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ Ο ΓΡΑΜΜΑΤΕΑΣ 
Ακριβές αντίγραφο 
Αθήνα, 14.2.92 
Η Γραμματέας 
Μ. ΚΑΡΑΜΠΕΛΑ 

-♦- 

(9) 

Ανακοίνωση για τη θέση σε ισχύ της Συμφωνίας αεροπορικών μεταφο¬ 
ρών Ελλάδος - Σαουδικής Αραβίας. 

(Αθήνα, 23 Μαΐου 1989) 


Ο ΥΠΟΥΡΓΟΣ ΕΞΩΤΕΡΙΚΩΝ 


Το Υπουργείο Εξωτερικών ανακοινώνεται ότι η Συμφωνία περί 
αεροπορικών μεταφορών μεταξύ των Κυβερνήσεων της Ελληνικής Δη¬ 
μοκρατίας και του Βασιλείου της Σαουδικής Αραβίας και το Παράρ¬ 
τημα αυτής, η οποία υπογράφηκε στην Αθήνα στις 23 Μαΐου 1989 και 
κυρώθηκε με τον αριθ. 1997/1991 Νόμο που δημοσιεύθηκε στο αριθ. 
197 Φύλλο της Εφημερίδας της Κυβερνήσεως τεύχος Α της 16 Δεκεμ¬ 
βρίου 1991, τέθηκε σε ισχύ, σύμφωνα με τη διάταξη του άρθρου 17 αυ¬ 
τής, την 29ην Ιανουάριου 1992. 

Αθήνα, 31 Ιανουάριου 1992 
Με εντολή Υπουργού 

Ο Προϊστάμενος της Ειδ. Νομ. Υπηρεσίας 
Κ.Π. ΟΙΚΟΝΟΜΙΔΗΪ 
Ειδικός Νομικός Σύμβουλος Α' 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 


Διορθώσεις σφαλμάτων στο Π.Δ. 532/31.12.91 «Οργανισμός Γενικής 
Γραμματείας Εθνικής Στατιστικής Υπηρεσίας της Ελλάδος» αρμοδιό¬ 
τητας Υπουργείου Εθν. Οικονομίας που δημοσιεύθηκε στο ΦΕΚ 209/ 
31.12.91 (τ.Α') γίνονται οι παρακάτω διορθώσεις: 


Στο Άρθρο 1 από το εσφαλμένο «9 Δ/νση Βιομηχανίας και Εξωτερι¬ 
κών Εμπορίου» στο ορθό 9. Δ/νση Βιομηχανίας και Εξωτερικού Εμπο¬ 
ρίου», 

Στο Άρθρο 4, παράγραφος γ από το εσφαλμένο «Η παραλαβή, ο 
έλεγχος, η παρακολούθηση και η ασφάλεια των καταστημάτων και του 
πάσης φύσεως παγίου και αναλώσιμου υλικού της Γ.Γ. ΕΣΥΕ», στο 
ορθό «Η παραλαβή, ο έλεγχος, η παρακολούθηση και η ασφάλεια των 
μηχανημάτων, των καταστημάτων και του πάσης φύσεως παγίου και 
αναλώσιμου υλικού της Γ.Γ. ΕΣΥΕ», 

Στο Άρθρο 15, παράγραφος α από το εσφαλμένο «5. Παραλαβή, με 
τα αντίστοιχα χειρόγραφα των τυπογραφικών δοκιμίων...», στο ορθό 
«5. Παραβολή, με τα αντίστοιχα χειρόγραφα υλικού της Γ.Γ. ΕΣΥΕ», 
Στο Άρθρο 16 από το εσφαλμένο «ι. Γραφείο Γραμματείας» στο ορθό 
«γ. Γραφείο Γραμματείας», 

Στο Άρθρο 17 από το εσφαλμένο «Διεύθυνση Επιθεώρησης» στο ορθό 
«Διεύθυνση Εκπαίδευσης», 

Στο Άρθρο 21 από το εσφαλμένο «3. Κλάδος ΔΕ Προσωπικού Η/Υ» 
στο ορθό «5. Κλάδος Δε Προσωπικού Η/Υ», 

Στο Άρθρο 24, παράγραφος 13β, στο τέλος του εδαφίου β να προ¬ 
στεθεί «ή του Κλάδου ΔΕ Τυπογραφίας» και τέλος 


Στο Παράρτημα από το εσφαλμένο: 


«ΔΕ Επιμελητών Εκδόσεων 

10 

9 

1 

α. Ειδ. Γραφικών Τεχνών 

18 

16 

2 

β. Ειδ. Βιβλιοδεσίας 

4 

4 

- 

γ. Ειδ. Γραφίστα 

4 

4 


στο ορθό: 

«ΔΕ Επιμελητών Εκδόσεων 

10 

9 

1 

ΔΕ Τυπογραφίας 

α. Ειδ. Γραφικών Τεχνών 

18 

16 

2 

β. Ειδ. Βιβλιοδεσίας 

4 

4 

- 

γ. Ειδ. Γραφίστα 

4 

4 

» 


(Από το Υπουργείο Εθνικής Οικονομίας) 


♦ 


(Π) 


Στο Π.Δ. 1992/1991 αρμοδιότητας Υπουργείου Εμπορικής Ναυτι¬ 
λίας που δημοσιεύθηκε στο ΦΕΚ 77/22.5.1991 (Α') και αφορά «Σύ¬ 
σταση κλάδων στο Υπουργείο Εμπορικής Ναυτιλίας» επιφέρεται η πιο 
κάτω διόρθωση: 

Από το λανθασμένο αριθμό του Π.Δ. 284/1991 στο σωστό «199α/ 
1991» 


♦ 


(Από το Εθνικό Τυπογραφείο) 


( 12 ) 


Στο Π.Δ. 23/1992 αρμοδιότητας Υπουργείου Υγείας Πρόνοιας και 
Κοινωνικών Ασφαλίσεων που δημοσιεύθηκε στο ΦΕΚ 6/301.1992 
(τ.Α') και αφορά «Άσκηση του επαγγέλματος Κοινωνικού Λειτουργού» 
επιφέρεται η πιο κάτω διόρθωση: 

1. Στο Άρθρο 1 παράγραφος 3 στίχος 3 απαιτείται αντί απαιταίτει στη 
παράγραφο 4 εδάφιο α στίχος 1 επικυρωμένο αντί επικυρωμένα, στη 
παράγραφο 4 εδάφιο ε στίχος 2 η υπεύθυνη δήλωση αντί η υπευθυνη με 
δήλωση. 2) Άρθρο 2 παράγραφος 1 εδάφιο δ στίχος 1 των αντί ων στη 
παράγραφο 2 στίχος 1 αδείας αντί άδεις, στη παράγραφο 3 εδάφιο α 
στίχος 2 σύμφωνο αντί σύφμωνο, στη παράγραφο 3 εδάφιο β στίχος 5 
Ενω αντί ενω, στο άρθρο 3 παράγραφος 6 στίχος 3 υπηρεσιών αντί υπη¬ 
ρεσιακών, στο άρθρο 4 παράγραφος 2 εδάφιο α στίχος 1 ανθρώπου αντί 
ανρθώπου, στο άρθρο 6 παράγραφος 1 εδάφιο β στίχος α αναγνωρίζει 
αντί ανγνωρίζει, στη παράγραφο 1 εδάφιο στ στίχος 3 περίπτωση αντί 
περιτπτωση, στο άρθρο 7 παράγραφος 1 εδάφιο α στίχος 3 μηχανι¬ 
σμούς αντί μηχανικούς. 

(Από το Εθνικό Τυπογραφείο) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΕΕΧ 

22.3211 ΥΡΕΤΘΠ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για 

το Τεύχος Α' 

Δρχ. 

13.000 

Δρχ. 

650 

β) 

» 

» 

» 

Β’ 

» 

23.000 

» 

1.150 

Υ) 

» 

» 

» 

Γ’ 

» 

7.000 

» 

350 

δ) 

» 

» 

» 

Δ' 

» 

22.000 

» 

1.100 

ε) 

» 

» 

» 

Αναπτυξιακών Πράξεων 

» 

15.000 

» 

750 

στ) 

» 

» 

» 

Ν.Π.Δ.Δ. 

» 

7.000 

» 

350 

ζ) 

» 

» 

» 

ΠΑΡΑΡΤΗΜΑ 

» 

4.000 

» 

200 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

» 

350 

θ) 

» 

» 

» 

Αν. Ειδικού Δικαστηρίου 

» 

2.000 

» 

100 

') 

» 

» 

» 

Α.Ε. & Ε.Π.Ε. 

» 

50.000 

» 

2:500 


ια) Για όλα τα Τεύχη 


» 100.000 | 

Πληροφορίες: τηλ. 52.48.320 


5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















